**ОБЩИНСКА ИЗБИРАТЕЛНА КОМИСИЯ – АКСАКОВО**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**П Р О Т О К О Л**

**№ 38**

Днес, 31.07.2020г. /тридесет и първи юли, две хиляди и двадесета година/, в 17:00ч., в община Аксаково, ул. „Георги Петлешев” № 58Б, ет.1, се проведе заседание на Общинска избирателна комисия – община Аксаково, назначена с Решение № 891-МИ от 30.08.2019 г. на ЦИК за произвеждане на изборите за общински съветници и за кметове на 27 октомври 2019г.;

На заседанието присъстваха:

**ПРЕДСЕДАТЕЛ :**

Ирина Иванова Добрева

**ЗАМ. ПРЕДСЕДАТЕЛ :**

Христо Тодоров Христов

**СЕКРЕТАР :**

Петранка Стоянова Стоилова

**ЧЛЕНОВЕ :**

Нели Стоянова Куклева

Нина Атанасова Димитрова

Живка Георгиева Живкова

Евгени Йорданов Колев

Калинка Пенчева Александрова

Анжело Петров Петров

Мария Петкова Поппеткова-Гичева

Цветелин Радославов Костов

Величка Коева Парушева

**ОТСЪСТВА :**

Валя Маринова Неделчева

Заседанието се ръководи от Председателят на ОИК, който установи, че на заседанието присъстват 12 (дванадесет) членове на ОИК.

На основание чл. 85, ал. 3 от Изборния кодекс е налице изискуемия от закона кворум за провеждането на заседание и за приемането на валидни решения.

Председателят откри заседанието.

След откриване на заседанието председателят на ОИК направи предложение заседанието на комисията да протече при следния

**ДНЕВЕН РЕД :**

1. Разглеждане на Сигнал заведен в регистъра на жалбите и сигналите под вх. № РЖиС-6/20.07.2020г. от Веселин Николов с искане за проверка на обстоятелства по чл. 41, ал.3 от ЗМСМА;
2. Разни

ПРЕДСЕДАТЕЛ ИРИНА ДОБРЕВА: Добър ден, колеги. В залата присъстват 12 (дванадесет) членове на ОИК на Общинска избирателна комисия – Аксаково, което ми дава основание да открия заседанието на комисията. Всеки от Вас разполага пред себе си с проект на дневен ред, с въпросите, които ще се разискват на днешното заседание. Има ли предложения за включване в дневния ред?

Ако няма, моля процедура по гласуването му.

**ГЛАСУВАЛИ 12 членове на ОИК – Аксаково:**

***„За”*** - 12 *(Ирина Иванова Добрева; Христо Тодоров Христов; Петранка Стоянова Стоилова; Нели Стоянова Куклева; Нина Атанасова Димитрова; Живка Георгиева Живкова; Евгени Йорданов Колев; Калинка Пенчева Александрова; Анжело Петров Петров; Мария Петкова Поппеткова-Гичева; Цветелин Радославов Костов; Величка Коева Парушева)*

 ***„Против”*** – няма.

**Дневният ред се приема.**

ПРЕДСЕДАТЕЛ ИРИНА ДОБРЕВА: Колеги, гласувахме дневния ред и преминаваме към разглеждане на ***Т.1 ОТ ДНЕВНИЯ РЕД –*** Разглеждане на Сигнал заведен в регистъра на жалбите и сигналите под вх. № РЖиС-6/20.07.2020г. от Веселин Николов с искане за проверка на обстоятелства по чл. 41, ал.3 от ЗМСМА. В сигналът се излагат твърдения за наличието на предпоставките на чл. 41, ал.3 от ЗМСМА по отношение на Красимир ……… Михалев, избран за кмет на кметство с. Слънчево.

Въз основа на подадения сигнал е извършена служебна проверка, в резултат на която е установено :

* В Общинска избирателна комисия – Аксаково не е подавано уведомление в законоустановения срок, съгласно изискванията на чл. 41, ал.3 от ЗМСМА, от Красимир ……… Михалев, че е предприел необходимите действия за прекратяване дейността на ЕТ „Красимир Михалев“, ЕИК 202562613.
* С писмо вх. № ВхР-133/31.07.2020г. получено от Председателя на Общински съвет Аксаково, ОИК – Аксаково е уведомена, че избраният за кмет на кметство с.Слънчево – Красимир ……. Михалев не е подавал уведомление в Общински съвет Аксаково, съгласно изискванията на чл. 41, ал.3 от ЗМСМА, че е предприел необходимите действия за прекратяване дейността на ЕТ „Красимир Михалев“, ЕИК 202562613.
* След извършена справка по ЕГН на лицето Красимир ……… Михалев в Търговския регистър воден от Агенция по вписванията, е установено, че е вписан като физическо лице - търговец на ЕТ „Красимир Михалев“, ЕИК 202562613 и същият не е заличен към датата на справката – 31.07.2020г.

Предлагам Ви, във връзка със сигнала и установените обстоятелства от извършените справки, и в изпълнение на т.3.1, буква „Г“, Раздел ІІІ от Решение № 1685-МИ/20.11.2019г. на ЦИК да изискаме информация и заверено копие от подавани заявления и документи по партидата на ЕТ „Красимир Михалев“, ЕИК 202562613.

В случай, че след получаване на необходимите документи от Търговския регистър се установи, че дейността на ЕТ „Красимир Михалев“, ЕИК 202562613 не е прекратена, да продължим процедурата чрез изпращане на писмено уведомление до кмета на кметство с.Слънчево, с което ОИК – Аксаково да му предостави възможност за писмени възражения.

Предвид горното, предлагам Ви следния проект на

**РЕШЕНИЕ № 318**

На основание  чл.87, ал.1, т.1 от  Изборния кодекс и чл. 42, ал.3 от ЗМСМА и т.3.1, буква „Г“, Раздел ІІІ от Решение № 1685-МИ/20.11.2019г. на ЦИК , ОИК – Аксаково

**РЕШИ:**

**І.** Да се изиска от Търговския регистър, воден при Агенция по вписванията, следната информация:

1. Към дата 28.11.2019г. по партидата на ЕТ „Красимир Михалев“, ЕИК 202562613 подавано ли е заявление за заличаване на ЕТ от ТР, и ако да на коя дата и от кого?
2. Към дата 28.11.2019г. прекратена ли е дейността на ЕТ „Красимир Михалев“, ЕИК 202562613 ?
3. Да бъде предоставена в заверени копия цялата преписка по подавани заявления и документи по партидата на ЕТ „Красимир Михалев“, ЕИК 202562613 в периода 28.10.2019г. до 28.11.2019г., включително.

**ІІ.** В тридневен срок след получаване на документите от Търговския регистър, изискани съгласно предходния пункт І от настоящото решение, относно наличие на обстоятелствата по чл. 42, ал.1, т.5 от ЗМСМА, да бъде изпратено до Красимир ………. Михалев, ЕГН ……., в качеството му на кмет на кметство с. Слънчево, писмено уведомление със следното съдържание :

*Уважаеми Г-н Михалев,*

*В ОИК – Аксаково е постъпил сигнал от Веселин Николов, в който сигнал са изложени твърдения за нарушение на императивни норми на чл.41, ал.1 и ал.3 от ЗМСМА, като се твърди, че нарушението е извършено от Вас в качеството Ви на кмет на кметство с. Слънчево, общ. Аксаково. Иска се от ОИК – Аксаково, на основание чл.42, ал.1, т.5 от ЗМСМА да вземе решение за предсрочно прекратяване на пълномощията на Красимир …….. Михалев – избран и обявен за кмет на кметство с. Слънчево, с Решение № 288 от 28.10.2019г.*

*След извършена проверка, е установено, че в едномесечен срок от обявяване на изборните резултати не сте подал уведомление в Общинска избирателна комисия – Аксаково, съгласно изискванията на чл. 41, ал.3 от ЗМСМА.*

*Съгласно писмо изх. № ОБС-9500-317(1)/31.07.2020г., заведено в общия входящ регистър на ОИК – Аксаково под вх. № 133/31.07.2020г., от Председателя на Общински съвет – Аксаково, след извършена проверка е установено, че в едномесечен срок от обявяване на изборните резултати не сте подал уведомление в Общински съвет - Аксаково, съгласно изискванията на чл.41, ал.3 от ЗМСМА.*

*След извършена справка по ЕГН на лицето Красимир ……… Михалев в Търговския регистър, воден от Агенция по вписванията, е установено, че е вписан като физическо лице - търговец на ЕТ „Красимир Михалев“, ЕИК 202562613 и същият не е заличен към датата на справката – 31.07.2020г.*

*Предвид горното, и на основание чл.42, ал.3 ЗМСМА, ОИК – Аксаково, Ви уведомява, че* ***можете да направите писмено възражение*** *пред ОИК - Аксаково в три дневен срок от получаване на настоящото писмо.*

Решението подлежи на оспорване пред Централната избирателна комисия в тридневен срок от обявяването му, на основание чл. 88, ал. 1 от ИК.

ПРЕДСЕДАТЕЛ ИРИНА ДОБРЕВА: Колеги, има ли предложения по проекта за решение? Не виждам. Ако няма, моля, процедура по гласуване.

**ГЛАСУВАЛИ 12 членове на ОИК – Аксаково:**

***„За”*** - 12 *(Ирина Иванова Добрева; Христо Тодоров Христов; Петранка Стоянова Стоилова; Нели Стоянова Куклева; Нина Атанасова Димитрова; Живка Георгиева Живкова; Евгени Йорданов Колев; Калинка Пенчева Александрова; Анжело Петров Петров; Мария Петкова Поппеткова-Гичева; Цветелин Радославов Костов; Величка Коева Парушева)*

 ***„Против”*** – няма.

**Решението се приема.**

***Т.2 ОТ ДНЕВНИЯ РЕД –*** Разни.

ПРЕДСЕДАТЕЛ ИРИНА ДОБРЕВА: Има ли някой, който желае да се включи с други разисквания, или ако няма други изказвания да преминем към закриване на заседанието. Няма желаещи.

Следващото заседание на ОИК - Аксаково ще бъде насрочено след изтичане на тридневния срок за подаване на писмени възражения от Красимир Михалев, за която дата и час ще Ви уведомим своевременно.

Благодаря Ви за вниманието.

Поради изчерпване на дневния ред закривам заседанието в 17,30 ч.

ПРЕДСЕДАТЕЛ :

Ирина Добрева

СЕКРЕТАР :

Петранка Стоилова